Afrikaans: Die artikel se klem word geplaas op die noodsaaklikheid van effektiewe implementering van 'n algemene maar eenvormige juridiese raamwerk of omgewing vir die behandeling van FDI deur gasheer-Afrika state. Die doel hiervan is die beweging na die ontwikkeling van 'n geharmoniseerde regsraamwerk vir FDI binne die SAOG streek. Dit noodsaak 'n vergelykende studie van FDI reg in geselekteerde Afrika state, die ondersoek en analisering van die basiese beginsels van die regstelsels van hierdie state met die doel om eenvormighede en verskille aan te toon. Die artikel poog ook om die lewensvatbaarheid van die ontwikkeling en aanvaarding van reeds bestaande model wetgewing oor FDI deur lidlande van die SAOG te bepaal. Die artikel word nie beperk tot SAOG lidlande nie, maar poog om ook te steun op die ervaring en ondervinding van ander Afrikalande in ag te neem.